钦定古今图书集成/明伦汇编/氏族典/第451卷 > 《廖用贤尚友录》 > 范如圭
## 钦定古今图书集成/明伦汇编/氏族典/第451卷 > 《廖用贤尚友录》 > 范如圭

按《宋史范如圭传》：“如圭字伯逵，建州建阳人。登进士
第，授左从事郎，召试秘书省正字，迁校书郎。秦桧力
建和议，如圭以书责桧‘曲学倍师，忘仇辱国之罪。桧
怒，如圭谒告去，杜门十馀岁。起通判荆南府。桧死，以
直秘阁提举江西常平茶盐，移利州路提点刑狱。以
病请祠，复起知泉州，罢僦居邵武，卒。子念祖、念德、念
兹’。”